ΓΡΑΠΤΗ ΕΡΩΤΗΣΗ E-2078/00

υποβολή: Eija-Riitta Korhola (PPE-DE) προς την Επιτροπή

(27 Ιουνίου 2000)

Θέμα: Κατηγοριοποίηση των καυσίμων εντός της ΕΕ

Σύμφωνα με προσφάτως δημοσιευθείσα έκθεση της διεθνούς επιστημονικής ομάδας έρευνας την οποία συνέστησε το φινλανδικό Υπουργείο Εμπορίου και Βιομηχανίας, η τύρφη που χρησιμοποιείται ως καύσιμο πρέπει να ενταχθεί σε ειδική κατηγορία ως βραδέως ανανεώσιμο καύσιμο βιομάζας, χωριστά τόσο από τα συνήθη βιοκαύσιμα (π.χ. ξύλο) όσο και από τα ορυκτά καύσιμα (π.χ. πετρέλαιο και άνθρακα).

Η τύρφη είναι σαφώς βιοκαύσιμο εκ φύσεως αλλά ο χρόνος ανανέωσής της είναι σημαντικά μεγαλύτερος από τα άλλα βιοκαύσιμα. Ωστόσο, ως ανανεώσιμη πηγή ενέργειας πρέπει να διακρίνεται από τα μη ανανεώσιμα ορυκτά καύσιμα.

Συμμερίζεται η Επιτροπή την άποψη ότι, ενόψει των νεότερων πληροφοριών γύρω από το θέμα, θα πρέπει να επανεξετάσει την προηγούμενη κατηγοριοποίηση που αφορά τα καύσιμα;

Απάντηση της κας de Palacio εξ ονόματος της Επιτροπής

(11 Σεπτεμβρίου 2000)

Η Επιτροπή συμμετέχει στις ομάδες εργασίας της Οικονομικής Επιτροπής των Ηνωμένων Εθνών για την Ευρώπη σχετικά με το διεθνές σύστημα ταξινόμησης ανθράκων χαμηλής, μεσαίας καιψηλής ποιότητας καθώς και στη διεθνή ταξινόμηση ανθράκων από ανθρακοφόρες φλέβες. Η τύρφη δεν περιλαμβάνεται σ' αυτήν την ταξινόμηση επειδή δεν θεωρείται ως ορυκτό καύσιμο.

Ταυτόχρονα, η Επιτροπή ανέθεσε στην Ευρωπαϊκή Επιτροπή τυποποίησης (CEN) εντολή για την ανάπτυξη προτύπων στον τομέα των στερεών βιοκαυσίμων. Σκοπός της εντολής, της Επιτροπής στην CEN είναι να προωθηθεί η ανάπτυξη ανανεώσιμων πηγών ενέργειας ώστε να εφαρμοστούν στην πράξη οι δεσμεύσεις που αναλήφθηκαν στη διάσκεψη του Κιότο για την αξιοποίηση των προϊόντων βιομάζας από την δασοκομία και τα γεωργικά προϊόντα διατροφής. Η τύρφη είναι στερεό καύσιμο που χρειάζεται χιλιάδες έτη για να σχηματισθεί, έτσι ώστε δεν μπορεί να ενταχθεί σ' αυτήν την κατηγορία και ως εκ τούτου έχει εξαιρεθεί από αυτήν την εντολή. Τούτο ανταποκρίνεται στις κατευθυντήριες γραμμές της Διακυβερνητικής Επιτροπής για την αλλαγή του κλίματος (IPCC) σχετικά με τους εθνικούς καταλόγους των αερίων θερμοκηπίου, που εντάσσεται στη συμφωνία πλαίσιο των Ηνωμένων Εθνών για την αλλαγή του κλίματος (UNFCCC), με βάση τις οποίες η τύρφη δεν θεωρείται ανανεώσιμη πηγή ενέργειας.

Η Επιτροπή θεωρεί επιπλέον ότι τα ιδιαίτερα χαρακτηριστικά της τύρφης καθιστούν δύσκολη την ταξινόμησή της. Ως οργανικόλικό για το σχηματισμό του οποίου απαιτούνται αρκετές χιλιάδες έτη συσσώρευσηπολειμμάτων φυτώνπό αναερόβιες συνθήκες, η τύρφη περιέχει τις περισσότερες οργανικές ενώσεις από τα αρχικά φυτά και θα μπορούσε κατά συνέπεια να θεωρηθεί ως οργανικής προέλευσης καύσιμο. Η σημερινή εκμετάλλευση των τυρφώνων πρέπει να εξετασθεί στο πλαίσιο της σοβαρής απώλειας καιποβάθμισης των ζωνών τύρφης που έχει σημειωθεί στην Κοινότητα. Εν προκειμένω, οι εθνικές πολιτικές συνδυάζουσες τη διατήρηση των σημαντικών ζωνών τυρφώνων που απομένουν με την αξιοποίηση ενός σχετικά μικρού μέρους των συνολικών πόρων τύρφης και την κατάλληλη εφαρμογή μέτρων για την μετέπειτα χρήση των ζωνών αυτών,πό ειδικές συνθήκες που να μην επιτρέπουν την καθαρή απώλεια των τυρφώνων, δεν έχουν επιπτώσεις ή επηρεάζουν θετικά το σύνολο των εκπομπών αερίων του θερμοκηπίου από την παραγωγή και χρήση της τύρφης.

Ο ρόλος της τύρφης ως πηγής ενέργειας έχει εξάλλου αναλυθεί στην τεχνική και επιστημονική μελέτη που ανέθεσε η Επιτροπή με τίτλο Αξιολόγηση της βιομηχανίας τύρφης στην διευρυμένη Ευρωπαϊκή Ένωση, η οποία εκπονήθηκε από κοινού από διάφορους ερευνητικούς φορείς στον τομέα της τύρφης στην Κοινότητα. Αντίγραφο της μελέτης αυτής θα διαβιβαστεί στο Αξιότιμο Μέλος καθώς και στη Γενική Γραμματεία του Κοινοβουλίου.